CELEX: C2007/082/03
Language: el
Date: 2007-04-14 00:00:00
Title: Υπόθεση C-150/04: Απόφαση του Δικαστηρίου (τμήμα μείζονος συνθέσεως) της 30ής Ιανουαρίου 2007 — Επιτροπή των Ευρωπαϊκών Κοινοτήτων κατά Βασιλείου της Δανίας (Παράβαση κράτους μέλους — Ελεύθερη κυκλοφορία των εργαζομένων — Ελεύθερη παροχή υπηρεσιών — Ελεύθερη κυκλοφορία των κεφαλαίων — Ελευθερία εγκαταστάσεως — Φόρος εισοδήματος — Σύνταξη γήρατος — Υπαγωγή σε συνταξιοδοτικό ίδρυμα εγκατεστημένο σε άλλο κράτος μέλος — Φορολογική νομοθεσία — Περιορισμός της δυνατότητας εκπτώσεως ή μη συνυπολογισμού στο φορολογητέο εισόδημα των εισφορών που καταβάλλονται στο πλαίσιο συνταξιοδοτικού συστήματος — Επιτακτικοί λόγοι γενικού συμφέροντος — Αποτελεσματικότητα των φορολογικών ελέγχων — Συνοχή του φορολογικού συστήματος — Σύμβαση περί αποφυγής της διπλής φορολογίας)

14.4.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 82/2
            
         Απόφαση του Δικαστηρίου (τμήμα μείζονος συνθέσεως) της 30ής Ιανουαρίου 2007 — Επιτροπή των Ευρωπαϊκών Κοινοτήτων κατά Βασιλείου της Δανίας
   (Υπόθεση C-150/04) (1)
   
   (Παράβαση κράτους μέλους - Ελεύθερη κυκλοφορία των εργαζομένων - Ελεύθερη παροχή υπηρεσιών - Ελεύθερη κυκλοφορία των κεφαλαίων - Ελευθερία εγκαταστάσεως - Φόρος εισοδήματος - Σύνταξη γήρατος - Υπαγωγή σε συνταξιοδοτικό ίδρυμα εγκατεστημένο σε άλλο κράτος μέλος - Φορολογική νομοθεσία - Περιορισμός της δυνατότητας εκπτώσεως ή μη συνυπολογισμού στο φορολογητέο εισόδημα των εισφορών που καταβάλλονται στο πλαίσιο συνταξιοδοτικού συστήματος - Επιτακτικοί λόγοι γενικού συμφέροντος - Αποτελεσματικότητα των φορολογικών ελέγχων - Συνοχή του φορολογικού συστήματος - Σύμβαση περί αποφυγής της διπλής φορολογίας)
   (2007/C 82/03)
   Γλώσσα διαδικασίας: η δανική
   Διάδικοι
   
      Προσφεύγουσα: Επιτροπή των Ευρωπαϊκών Κοινοτήτων (εκπρόσωποι: R. Lyal, S. Tams και H. Støvlbæk)
   
      Καθού: Βασίλειο της Δανίας (εκπρόσωπος: J. Molde)
   
      Παρεμβαίνον υπέρ του καθού: Βασίλειο της Σουηδίας (εκπρόσωπος: A. Kruse)
   Αντικείμενο της υποθέσεως
   Παράβαση κράτους μέλους — Παράβαση των άρθρων 39, 43, 49 και 56 ΕΚ — Φορολογική νομοθεσία περιορίζουσα τη δυνατότητα εκπτώσεως των συνταξιοδοτικών ασφαλιστικών εισφορών στις συμβάσεις ασφαλίσεως που συνάπτονται με επιχείρηση εγκατεστημένη στο κράτος
   Διατακτικό της αποφάσεως
   Το Δικαστήριο αποφασίζει:
   
               1)
            
            
               Το Βασίλειο της Δανίας, έχοντας θεσπίσει και διατηρώντας σε ισχύ ένα σύστημα ασφάλειας ζωής και συντάξεων, κατά το οποίο δικαίωμα φορολογικής εκπτώσεως και μη συνυπολογισμού στο φορολογητέο εισόδημα των εισφορών παρέχεται αποκλειστικώς για καταβολές εισφορών που πραγματοποιούνται βάσει συμβάσεων συναπτομένων με συνταξιοδοτικά ιδρύματα με έδρα στη Δανία, ενώ δεν παρέχεται καμία τέτοια φορολογική ελάφρυνση για καταβολές εισφορών που πραγματοποιούνται βάσει συμβάσεων συναπτομένων με συνταξιοδοτικά ιδρύματα με έδρα σε άλλα κράτη μέλη, παρέβη τις υποχρεώσεις που υπέχει από τα άρθρα 39 ΕΚ, 43 ΕΚ, 49 ΕΚ και 56 ΕΚ.
            
         
               2)
            
            
               Καταδικάζει το Βασίλειο της Δανίας στα δικαστικά έξοδα.
            
         
               3)
            
            
               Το Βασίλειο της Σουηδίας φέρει τα δικαστικά του έξοδα.
            
         
      (1)  ΕΕ C 190 της 24.7.2004.